open-index/open-wikipedia-markdown huggingface dataset:
యూ యస్ యస్ డి కోడ్

అన్‌స్ట్రక్చర్డ్ సప్లిమెంటరీ సర్వీస్ డేటా (USSD), కొన్నిసార్లు "క్విక్ కోడ్‌లు" లేదా "ఫీచర్ కోడ్‌లు" అని పిలుస్తారు, ఇది మొబైల్ నెట్‌వర్క్ ఆపరేటర్ కంప్యూటర్‌లతో కమ్యూనికేట్ చేయడానికి GSM సెల్యులార్ టెలిఫోన్‌లు ఉపయోగించే కమ్యూనికేషన్ ప్రోటోకాల్. USSDని WAP బ్రౌజింగ్, ప్రీపెయిడ్ కాల్‌బ్యాక్ సర్వీస్, మొబైల్-మనీ సేవలు, లొకేషన్-బేస్డ్ కంటెంట్ సేవలు, మెనూ-బేస్డ్ ఇన్ఫర్మేషన్ సర్వీసెస్, నెట్‌వర్క్‌లో ఫోన్‌ను కాన్ఫిగర్ చేయడంలో భాగంగా ఉపయోగించవచ్చు. ఈ సేవకు మెసేజింగ్ యాప్ అవసరం లేదు.  ఛార్జీలు విధించబడవు.

USSD సందేశాలు 182 ఆల్ఫాన్యూమరిక్ అక్షరాల వరకు ఉంటాయి. సంక్షిప్త సందేశ సేవ (SMS) సందేశాల మాదిరిగా కాకుండా, USSD సందేశాలు USSD సెషన్ సమయంలో రియల్-టైమ్ కనెక్షన్‌ను సృష్టిస్తాయి. కనెక్షన్ తెరిచి ఉంటుంది, ఇది డేటా శ్రేణి యొక్క రెండు-మార్గం మార్పిడిని అనుమతిస్తుంది. ఇది SMSని ఉపయోగించే సేవల కంటే USSDని వేగవంతం చేస్తుంది.

2020లలో 2G మరియు 3G టెక్నాలజీలతో GSM దశలవారీగా తొలగించబడుతున్నప్పటికీ, USSD సేవలను LTE మరియు 5G ద్వారా మద్దతు ఇవ్వవచ్చు.

## ఉపయోగాలు

ఒక వినియోగదారుడు ఫోన్ కంపెనీ నెట్‌వర్క్‌కు సందేశం పంపినప్పుడు, అది USSDకి అంకితమైన కంప్యూటర్ ద్వారా అందుతుంది. కంప్యూటర్ యొక్క ప్రతిస్పందన ఫోన్‌కు తిరిగి పంపబడుతుంది, సాధారణంగా ఫోన్ డిస్‌ప్లేలో సులభంగా చూడగలిగే ప్రాథమిక ఆకృతిలో ఉంటుంది. USSD ద్వారా పంపబడిన సందేశాలను ఏ ప్రామాణీకరణ సంస్థ నిర్వచించదు, కాబట్టి ప్రతి నెట్‌వర్క్ ఆపరేటర్ దాని కస్టమర్‌లకు అత్యంత అనుకూలమైన దాన్ని అమలు చేయవచ్చు.

గూగుల్ పిక్సెల్  పరికరంలో USSD (2018). వినియోగదారు అందుబాటులో ఉన్న సేవకు సంబంధించిన కోడ్‌ను సమర్పిస్తారు.

USSDని కాల్‌బ్యాక్ సేవ (రోమింగ్‌లో ఉన్నప్పుడు ఫోన్ ఛార్జీలను తగ్గించడానికి), మొబైల్ మార్కెటింగ్ సామర్థ్యాలను మెరుగుపరచడానికి లేదా ఇంటరాక్టివ్ డేటా సేవలు వంటి స్వతంత్ర కాలింగ్ సేవలను అందించడానికి ఉపయోగించవచ్చు.

USSDని సాధారణంగా ప్రీపెయిడ్ GSM సెల్యులార్ ఫోన్‌లు అందుబాటులో ఉన్న బ్యాలెన్స్‌ను ప్రశ్నించడానికి ఉపయోగిస్తాయి. విక్రేత యొక్క "చెక్ బ్యాలెన్స్" అప్లికేషన్ USSD ప్రోటోకాల్ యొక్క వివరాలను వినియోగదారు నుండి దాచిపెడుతుంది. టెస్కో మొబైల్ వంటి కొన్ని చెల్లింపు నెట్‌వర్క్‌లలో, వినియోగదారు డబ్బు ఖర్చు చేసే చర్యను చేసిన తర్వాత, వినియోగదారు వారి కొత్త బ్యాలెన్స్‌తో USSD సందేశాన్ని చూస్తారు. USSDని వినియోగదారు SIM కార్డ్‌లోని బ్యాలెన్స్‌ను రీఫిల్ చేయడానికి మరియు వన్-టైమ్ పాస్‌వర్డ్‌లు లేదా PIN కోడ్‌లను అందించడానికి కూడా ఉపయోగించవచ్చు.

కొంతమంది ఆపరేటర్లు Facebook మరియు Twitter వంటి సోషల్-నెట్‌వర్కింగ్ వెబ్‌సైట్‌ల నుండి రియల్-టైమ్ అప్‌డేట్‌లకు యాక్సెస్‌ను అందించడానికి USSDని ఉపయోగిస్తారు. 2012 మరియు 2018 మధ్య, వికీపీడియా జీరో ప్రాజెక్ట్ USSD ద్వారా వికీపీడియా కథనాలకు యాక్సెస్‌ను అందించింది.

USSDని కొన్నిసార్లు SMSతో కలిపి ఉపయోగిస్తారు. వినియోగదారు USSD ద్వారా నెట్‌వర్క్‌కు అభ్యర్థనను పంపుతారు మరియు నెట్‌వర్క్ రసీదు రసీదుతో ప్రత్యుత్తరం ఇస్తుంది:

"ధన్యవాదాలు, మీ సందేశం ప్రాసెస్ చేయబడుతోంది. మీ ఫోన్‌కు సందేశం పంపబడుతుంది."

తదనంతరం, ఒకటి లేదా అంతకంటే ఎక్కువ మొబైల్ రద్దు చేయబడిన SMS సందేశాలు ప్రారంభ అభ్యర్థన యొక్క స్థితి మరియు/లేదా ఫలితాలను తెలియజేస్తాయి. అటువంటి సందర్భాలలో, నెట్‌వర్క్ వాటిని పంపడానికి సిద్ధంగా ఉన్నప్పుడు హ్యాండ్‌సెట్‌కు ప్రత్యుత్తరం లేదా నవీకరణలను "పుష్" చేయడానికి SMS ఉపయోగించబడుతుంది. దీనికి విరుద్ధంగా, USSD కమాండ్-అండ్-కంట్రోల్ కోసం మాత్రమే ఉపయోగించబడుతుంది.ఉదాహరణ కొడ్

## ఉదాహరణలు
* *123*1#
* *111#
## మూలాలు

వర్గం:సంకేతాలు
వర్గం:సంకేత పదాలు
లోక్ నాయక్ ఫౌండేషన్

thumb|లోక్ నాయక్ ఫౌండేషన్ అధ్యక్షుడు యార్లగడ్డ లక్ష్మీ ప్రసాద్
"లోక్ నాయక్ ఫౌండేషన్", ఇది భారతదేశంలో గొప్ప సాహితీ వేత్తలను గుర్తించి వారిని గౌరవించడానికి ఏర్పడిన సంస్థ . దీనికి అధ్యక్షులు యార్లగడ్డ లక్ష్మీప్రసాద్ .

భారతీయ సాహిత్య రంగంలో అసాధారణమైన విజేతలను గుర్తించడానికి, వారిని లోక్‌నాయక్ ఫౌండేషన్ పురస్కారాలతో సత్కరించడం కోసం లోక్నాయక్ ఫౌండేషన్ సృష్టించబడింది. ఆంధ్రప్రదేశ్ మాజీ ముఖ్యమంత్రి దివంగత ఎన్.టి.రామారావు, హిందీ కవి డాక్టర్ హరివంశ రాయ్ బచ్చన్ (నటుడు అమితాబ్ బచ్చన్ తండ్రి) ల గౌరవ చిహ్నంగా వార్షిక సాహిత్య సాధన పురస్కారాలను జనవరి 18 న ప్రదానం చేస్తారు.ఈ ఇద్దరు కూడా జనవరి 18 న కన్నుమూశారు, అందువల్ల ఆ రోజుకు ప్రాముఖ్యత ఇచ్చి పురస్కారాలను ప్రదానం చేస్తారు. లోక్‌నాయక్ ఫౌండేషన్ అవార్డు గ్రహీతలను ప్రతి సంవత్సరం నవంబరు 24 న డాక్టర్ లక్ష్మి ప్రసాద్ యర్లగడ్డ పుట్టినరోజున ప్రకటిస్తారు. ఈ పురస్కారం ప్రతి సంవత్సరం ఒక ప్రముఖ తెలుగు రచయిత లేదా కవి లేదా తెలుగు సాహిత్యం కోసం సేవ చేసిన ఘనత పొందిన వ్యక్తికి ఇవ్వబడుతుంది.  ఈ పురస్కారాలను 2005 నుండి ప్రదానం చేస్తున్నారు. విజేతలకు లక్షా ఇరవై ఐదు వేల రూపాయల నగదు పురస్కారాన్ని కూడా అందజేస్తారు.

## పురస్కార విజేతలు
లోక్‌నాయక్ పురస్కారాన్ని పొందిన కొందరు వ్యక్తులు:

# మాలతీ చందూర్ దంపతులు - 2005
# బోయి భీమన్న - 2006
# వాసిరెడ్డి సీతాదేవి - 2007
# కాళీపట్నం రామారావు - 2008
# రావూరి భరద్వాజ - 2009
# ఆవంత్స సోమసుందర్ - 2010
# సి.వి.సుబ్బన్న శతావధాని - 2011
# జానమద్ది హనుమచ్ఛాస్త్రి - 2012
# వంగూరి చిట్టెన్ రాజు - 2013
# పోపూరి లలిత కుమారి (వోల్గా) - 2014
#గొల్లపూడి మారుతీరావు  - 2015
#గరికిపాటి నరసింహారావు - 2016
#గోరటి వెంకన్న - 2017
#మీగడ రామలింగస్వామి - 2018
#అంపశయ్య నవీన్ - 2019
#దూపాటి విజయ్ కుమార్ - 2020
#లావు రత్తయ్య - 2020 జీవన సాఫల్య పురస్కారం.
#

## మూలాలు

## బాహ్య లంకెలు

* లోక్ నాయక్ ఫౌండేషన్

వర్గం:సంస్థలు
వర్గం:లోక్‌నాయక్‌ ఫౌండేషన్‌ పురస్కార గ్రహీతలు
వేమూరి రాధాకృష్ణ

**వేమూరి రాధాకృష్ణ** ఆంధ్రజ్యోతి పత్రిక ప్రధాన సంపాదకులు, మేనేజింగ్ డైరెక్టర్. ఏబీఎన్ ఆంధ్రజ్యోతి టీవీ ఛానల్లో ఇతని కార్యక్రమం **ఓపెన్ హార్ట్ విత్ ఆర్కే** మిక్కిలి ప్రాచుర్యం పొందినది. ఆంధ్రజ్యోతి దినపత్రికలో సాధారణ విలేఖరిగా జీవితాన్ని మొదలుపెట్టి చివరికి దాని యజమాని స్థాయికి ఎదిగాడు.

## నేపథ్యము
ఆంధ్రజ్యోతి దినపత్రికలో విలేఖరిగా జీవితప్రస్థానాన్ని ప్రారంభించాడు. వార్తాసేకరణకు సైకిలుపై విజయవాడ నగరంలో తిరిగేవాడు. అక్కడినుండి హైదరాబాదుకు బదిలీ అయ్యారు. 1999లో ఆంధ్రజ్యోతి ఆర్థిక కారణాలతో మూతపడేంతవరకు అందులో పనిచేశాడు.

## వివాదాలు
#తన పరువు ప్రతిష్ఠలకు భంగం కలిగేలా కథనాలను ప్రచురించారంటూ టీఆర్‌ఎస్ శాసన సభ్యులు కె.తారకరామారావు దాఖలు చేసిన కేసులో పరువునష్టం దావా కేసుల్లో వేమూరి రాధాకృష్ణ ఆగస్టు 23, 2013 శుక్రవారం నాంపల్లి కోర్టుకు హాజరయ్యాడు. అనంతరం ఈ కేసు విచారణను కోర్టు అక్టోబరు 18కి వాయిదావేసింది. ఈ సందర్భంగా రాధాకృష్ణకు వ్యతిరేకంగా తెలంగాణ న్యాయవాదులు నినాదాలు చేశారు. తప్పుడు కథనాలు ప్రచురించారని, వాటిపై వివరణ ఇవ్వాలంటూ కారును అడ్డుకునేందుకు ప్రయత్నించారు. ‘త్యాగాల సెంటిమెంట్‌తో... భోగాల సెటిల్‌మెంట్’ శీర్షికన ఈఏడాది జూన్ 20న ఆంధ్రజ్యోతి పత్రిక కథనాన్ని ప్రచురించిందని, ఇదే విషయాన్ని ఏబీఎన్ ఛానల్ పదేపదే ప్రసారం చేసిందని, దీంతో తన పరువు ప్రతిష్ఠలకు భంగం కలిగిందని తెలిపారు. అమెరికా మంచి ఉద్యోగాన్ని వదులుకొని తెలంగాణ ఉద్యమంలోకి వచ్చిన తనపై ఆంధ్రజ్యోతి తప్పుడు కథనాన్ని ప్రసారం చేసిందని ఆరోపించారు. ఐపీసీ 499, 500 సెక్షన్ల కింద రాధాకృష్ణపై చట్టపరమైన చర్యలు చేపట్టాలని కోరారు

#తన వ్యక్తిగత ప్రతిష్ఠకు భంగం కలిగేలా ఆంధ్రజ్యోతి పత్రికలో వార్త ప్రచురితమైందంటూ ఖమ్మం రూరల్ మండలం సత్యనారాయణపురం గ్రామానికి చెందిన పూసా నరేందర్ 2010 సంవత్సరంలో కోర్టులో కేసు దాఖలు చేశాడు. దీంతో, వేమూరి రాధాకృష్ణపై నాన్‌బెయిలబుల్ అరెస్ట్ వారెంట్ జారీ అయింది.ఈ కేసులో ఖమ్మం కోర్టులో హాజరైన ఆంధ్రజ్యోతి దినపత్రిక మేనేజింగ్ డెరైక్టర్ (ఎండీ) వేమూరి రాధాకృష్ణను అడ్డుకునేందుకు తెలంగాణ న్యాయవాదులు ప్రయత్నించారు. ఈ సందర్భంగా ఆంధ్రజ్యోతి సిబ్బంది, న్యాయవాదుల మధ్య వాగ్వాదం చోటుచేసుకుంది. పోలీసులు జోక్యం చేసుకుని పరిస్థితిని అదుపుచేశారు.

## ఇవీ చదవండి

* కోటగిరి - మండల కేంద్రంలో ఉన్న జిల్లా పరిషత్‌ ఉన్నత పాఠశాలలో **వేమూరి రాధాకృష్ణ విద్యాభ్యాసం.**

## మూలాలు


వర్గం:తెలుగు పాత్రికేయులు
వర్గం:జీవిస్తున్న ప్రజలు
వర్గం:సంపాదకులు
బానోతు చంద్రావతి

**బానోతు చంద్రావతి**, మాజీ శాసనసభ్యురాలు.   ఆమె షెడ్యూల్ తెగల  సామాజిక వర్గానికి చెందినది. ఆమె 2014లో  సి.పి.ఐ పార్టీ నుండి తెలంగాణ రాష్ట్ర సమితి పార్టీలోకి చేరింది. ఆమెను 2014 డిసెంబరు 18 న తెలంగాణ రాష్ట్ర పబ్లిక్ సర్వీస్ కమీషన్ సభ్యురాలిగా నియమించారు.  

## ప్రారంభ జీవితం
ఆమె ఖమ్మం జిల్లాలోని  లంబాడా గిరిజన తెగకు చెందిన కుటుంబంలో 1983 ఆగస్టు 31న రాంబాయి, రామమూర్తి దంపతులకు  జన్మించింది. ఆమె తండ్రి రామమూర్తి ఆర్.టి.సిలో డిపో మేనేజరుగా పనిచేస్తున్నాడు. మాధ్యమిక విద్యను ఖమ్మం లోని వాణీ విధ్యానికేతన్ లో పూర్తిచేసింది. 2001లో ఇంటర్మీడియట్ విద్యను పూర్తిచేసింది. 2007లో ఆంధ్రా మెడికల్ కళాశాల నుండి ఎం.బి.బి.ఎస్ చేసింది. 2009లో సి.పి.ఐ పార్టీలోకి చేరి శాసనసభ్యురాలిగా వైరా నియోజకవర్గం నుండి పోటీ చేసి గెలుపొందింది. 

## వృత్తి జీవితం
**బానోతు చంద్రావతి** 2009లో ఆంధ్రప్రదేశ్ శానసభకు ఎన్నికయ్యింది. ఆమె అప్పటి ఆంధ్రప్రదేశ్ అసెంబ్లీలో  అతి పిన్న వయస్కురాలైన శాసనసభ్యురాలు. ఆమెకు 2011లో బాల్యమిత్రుడైన సురేష్ తో వివాహం జరిగింది. అతను సాప్టువేర్ ఇంజనీరుగా పనిచేస్తున్నాడు.

ఆమెకు మహిళ,  యువత, వైద్యం , ఆరోగ్యం, ఉపాధ్యాయ సంఘాలు, ఎన్జీఓలు, జూనియర్ వైద్యుల సంఘం, అసంఘటిత రంగాలు , కాంట్రాక్ట్ ఉద్యోగులకు సంబంధించిన సమస్యలతో  అనుభవం ఉంది. రాష్ట్రంలోని యువత , మహిళల ప్రతినిధిగా ఆమె లక్ష్యం తెలంగాణ రాష్ట్ర శాంతియుత ఆర్థిక, సామాజిక, రాజకీయ, సాంస్కృతిక అభివృద్ధిని నిర్ధారించడం.

## మూలాలు

## బాహ్య లంకెలు
* 
* Dr. Banoth Chandravathi Interview - Part 2
* 
వర్గం:1983 జననాలు
వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
పాలగుట్ట పల్లి

**పాలగుట్ట పల్లి,** తిరుపతి జిల్లా**,** పాకాల మండలం లోని రెవెన్యూయేతర గ్రామం.ఇది గ్రామ పంచాయితి. ఈ పంచాయితి లోని గ్రామాలు: పాలగుట్ట పల్లి, లక్ష్మిపురం, వెంకట్రామపురం, వరదప్పనాయుని పేట. మాలపల్లి: వరదప్ప నాయుడి పేటలో ప్రాచీనమైన శ్రీ ఆంజనేయ స్వామి వారి ఆలయమున్నది. ఈ పంచాయితిలో ఇదే ప్రధానమైన గ్రామం.

## వెనుక చరిత్ర
ఈ గ్రామ సమీపంలో పాల గుట్ట అనే గుట్ట ఉంది. దాని పేరుమీద ఈ గ్రామానికి ఆ పేరు వచ్చింది.

## ప్రధాన పంటలు
వరి, వేరుశనగ, చెరకు, మామిడి, కూరగాయలు, అపరాలు మొదలగునవి ప్రధాన పంటలు.

## ప్రధాన వృత్తులు
ఈ గ్రామం.లో ప్రధాన వృత్తి వ్యవసాయం.
:
## మూలాలు
ఇందిరా పార్కు

**ఇందిరా పార్కు** హైదరాబాదు నగరంలోనే ఒక అతిపెద్ద ఉద్యానవనం. ఇది 76 ఎకరాల్లో విస్తరించి ఉంది. ఈ పార్కు హైదరాబాద్ మెట్రో డెవలప్‌మెంట్ అథారిటీ నిర్వహిస్తోంది. ఇది దోమలగూడకు సమీపంలో, హుసేన్ సాగర్ చెరువుకు దిగువన ఉంది. పార్కులో అవార్డు సాధించిన ఒక రాతి ఉద్యానవనం ఉన్నది, ఇది కస్టమ్స్, ఎక్సైజ్ శాఖలో పనిచేసే ఓ కమీషనరు దీన్ని రూపొందించారు. 1975 లో అప్పటి రాష్ట్రపతి ఫక్రుద్దీన్ ఆలీ అహ్మద్ ఈ పార్కుకు శంకుస్థాపన చేసాడు. 1978 లో ఇది పూర్తై ప్రజల వినియోగం లోకి వచ్చింది. దీన్ని హైదరాబాదు జెట్రో డెవలప్‌మెంటు అథారిటీ నిర్వహిస్తోంది. 

## సౌకర్యాలు
center|thumb|778x778px|ఇందిరా పార్కులో సరోవరంపార్కులో ఒక రాతి వనం, ఒక సరోవరం, చందనపు వృక్షాలు, ఖర్జూర వృక్షాలు ఉన్నాయి.

### రాతి వనం

2001 లో పార్కులో ఒక రాతి వనాన్ని నిర్మించాలని అధికారులు సంకల్పించారు. 2 ఎకరాల్లో నిర్మించ తలపెట్టిన ఈ వనాన్ని ఆనుకుని ఇతర ఆటవిడుపు సౌకర్యాలను ఏర్పాటు చెయ్యాలని సంకల్పించారు. ఒక ఎడారిని, నీటి శుద్ధి ప్లాంటు ఏర్పాటును కూడా తలపెట్టారు, ఇవన్నీ, పార్కును ఒక పర్యాటక కేంద్రంగా మలచే ప్రణాళికల్లో భాగం. రాతివనాన్ని కస్టమ్స్ లో పనిచేసే కమిషనరు సుబ్రత బాసు రూపొందించాడు. అంతకుముందు 2002 లో శిల్పారామంలో రాతివనాన్ని రూపొందించిన అనుభవంతో ఆయన దీన్ని రూపొందించాడు 

పార్కు లోపల చందన వృక్షాలు ఉన్నాయి. నాణ్యతలో ఇవి ఇతర ప్రాంతాల్లో పెరిగే వృక్షాల కంటే తక్కువ స్థాయిలో ఉన్నప్పటికీ వీటి బెరడు వంటచెరకుగా వాడవచ్చు. దీన్ని సౌందర్య సాధనాల ఉత్పత్తిలో కూడా వాడుతారు. 

## ధర్నాలకు కేంద్రం
సమాజంలోని వివిధ వర్గాల వారు ప్రభుత్వ కార్యక్రమాల పట్ల నిరసన తెలిపేందుకు ఇందిరా పార్కు కేంద్రంగా ఉంది. ఈ ప్రదర్శనలు, ధర్నాల వలన ట్రాఫిక్కుకు అవరోధాలు ఏర్పడి ప్రజలకు ఇబ్బంది కలిగింది. ఈ ధర్నాల కారణంగా ఈ ప్రాంతానికి ధర్నాచౌక్ అనే పేరు కూడా వచ్చింది. ప్రభుత్వం వీటిని నిషేధించినప్పటికీ, దాన్ని అమలు చెయ్యడంలో పోలీసులు విఫలమయ్యారు.

2017 లో తెలంగాణ ప్రభుత్వం ధర్నాచౌకును ఇందిరా పార్కు వద్ద నుండి తరలించాలని నిర్ణయించింది. దీనిపై విమర్శలు వచ్చాయి. 2018 నవంబరులో పార్కు వద్దనే ధర్నా చౌకును ఉంచాలని హైకోర్టు మధ్యంతర ఉత్తర్వులు జారీ చేసింది.

## మూలాలు

వర్గం:ఉద్యానవనాలు
వర్గం:హైదరాబాదు పర్యాటక ప్రదేశాలు
వర్గం:తెలంగాణ పర్యాటక ప్రదేశాలు
వర్గం:హైదరాబాదు పార్కులు
ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్

ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్ (ఎపిజెన్‌కో) భారతదేశంలోని ఆంధ్రప్రదేశ్ రాష్ట్ర ప్రభుత్వ విద్యుత్ ఉత్పాదన కంపెనీ. ఆంధ్రప్రదేశ్  పవర్ జనరేషన్ కార్పొరేషన్ లిమిటెడ్, పూర్వపు ఆంధ్రప్రదేశ్ రాష్ట్ర కీలక సంస్థలలో ఇది ఒకటి. ఇది విద్యుత్ ఉత్పత్తి వ్యాపార కార్యకలాపాలను నిర్వహిస్తుంది.అందులో భాగంగా విద్యుత్ ప్లాంట్ల నిర్వహణ, సామర్థ్యం ఎదుగుదల చేరిక కార్యక్రమం కింద కొనసాగుతున్న ప్రాజెక్టులను ఆధునీకరించటం,  కొత్త విద్యుత్ ప్రాజెక్టుల నిర్మాణం,  పాత విద్యుత్ కేంద్రాల పునరుద్ధరణ పనులను చేపడుతోంది.

ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్ 01.02.1999న ఏర్పడి,అప్పటి నుండి నుండి కార్యకలాపాలను ప్రారంభించింది. విద్యుత్ ఉత్పత్తి, సరఫరా, విద్యుత్ పంపిణీకి సంబంధించిన కార్యకలాపాలను విడదీయడానికి విద్యుత్ రంగంలో ప్రభుత్వాల సంస్కరణలకు ఇది తొలిమెట్టు అని చెప్పుకోవచ్చు. పూర్వపు ఎపిఎస్ఇబి యాజమాన్యంలోని అన్ని జనరేషన్ స్టేషన్లు ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్ నియంత్రణకు బదిలీ చేయబడ్డాయి.

ఆంధ్రప్రదేశ్ పునర్వ్యవస్థీకరణ చట్టం, 2014 ప్రకారం ఆంధ్రప్రదేశ్ రాష్ట్ర పునర్వ్యవస్థీకరణ తరువాత, ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్ ఆస్తులు, బాధ్యతలు, ఉద్యోగులు మొదలైనవి రెండు వారసత్వ రాష్ట్రాల మధ్య విభజించారు.

2810. మెగావాట్ల థర్మల్, 1797.6 మెగావాట్ల హైడ్రో, 5 మెగావాట్ల సౌర విద్యుత్ కేంద్రాలతో కూడిన 4612.6 మెగావాట్ల ఆంధ్రప్రదేశ్ రాష్ట్ర పునర్వ్యవస్థీకరణ తరువాత 05.01.2017 నాటికి ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్ వ్యవస్థాపిత సామర్థ్యం ఆంధ్రప్రదేశ్ మొత్తం విధ్యత్ అవసరాలలో 41% తోడ్పాటునందిస్తుంది.

## మూలాలు
వర్గం:ఆంధ్రప్రదేశ్


## వెలుపలి లంకెలు
పులిట్జర్ బహుమానం

**పులిట్జర్ బహుమతి** అమెరికాలో వార్తాపత్రిక, పత్రిక, ఆన్లైన్ జర్నలిజం, సాహిత్యం, సంగీత కూర్పు లలో ప్రతిభ కనబరచిన వారికి ఇచ్చే పురస్కారం. వార్తాపత్రిక ప్రచురణకర్త జోసెఫ్ పులిట్జర్ వీలునామాలో రాసిన దాని ప్రకారం ఈ బహుమతిని 1917 లో స్థాపించారు. దీనిని కొలంబియా విశ్వవిద్యాలయం నిర్వహిస్తుంది.  సంవత్సరానికి ఇరవై ఒక్క విభాగాలలో బహుమతులు ప్రదానం చేస్తారు. ఇరవై విభాగాలలో, విజేతకు ఒక సర్టిఫికెట్టును, US $ 15,000 నగదు పురస్కారాన్ని ఇస్తారు.  ప్రజా సేవా విభాగంలో విజేతకు బంగారు పతకం ఇస్తారు.   

## ప్రవేశం, పరిశీలన
పులిట్జర్ బహుమతి మీడియాలో వర్తించే అన్ని రచనలను దానంతటదే పరిగణించదు. ప్రత్యేకంగా ఈ బహుమతి కొరకు నమోదు చేసుకున్నవాటిని మాత్రమే పరిశిలిస్తుంది.  (ప్రతి ఎంట్రీకి $ 75 ప్రవేశ రుసుము ఉంటుంది) ఎంట్రీలు నిర్దిష్ట బహుమతి వర్గాలలో కనీసం ఒకదానికి సరిపోయేలా ఉండాలి.  రచనలు గరిష్ఠంగా రెండు వర్గాలలో మాత్రమే నమోదు చేయవచ్చు. 

ప్రతి సంవత్సరం, 21 అవార్డు విభాగాలకు గాను 20 వేర్వేరు జ్యూరీలలో పనిచేయడానికి 102 మంది న్యాయమూర్తులను పులిట్జర్ ప్రైజ్ బోర్డు ఎంపిక చేస్తుంది. ఒక జ్యూరీ ఫోటోగ్రఫీ అవార్డులకు సిఫారసు చేస్తుంది. చాలా జ్యూరీలలో ఐదుగురు సభ్యులు ఉంటారు. పబ్లిక్ సర్వీస్, ఇన్వెస్టిగేటివ్ రిపోర్టింగ్, ఎక్స్ప్లనేటరీ రిపోర్టింగ్, ఫీచర్ రైటింగ్, కామెంటరీ వర్గాలకు మాత్రం ఏడుగురు సభ్యులు ఉంటారు. అయితే, పుస్తక జ్యూరీలలో కనీసం ముగ్గురు సభ్యులు ఉండాలి.  ప్రతి అవార్డు విభాగానికి, జ్యూరీ మూడు నామినేషన్లు చేస్తుంది. బోర్డు నామినేషన్ల నుండి మెజారిటీ ఓటు ద్వారా విజేతను ఎన్నుకుంటుంది లేదా నామినేషన్లను పక్కన పెట్టి 75 శాతం మెజారిటీ ఓటుతో వేరే ఎంట్రీని ఎంచుకుంటుంది. అసలు అవార్డు ఇవ్వకుండా కూడా బోర్డు ఓటు వేయవచ్చు. బోర్డు, జర్నలిజం న్యాయమూర్తులకు డబ్బు ఇవ్వరు. అయితే, ఉత్తరాలు, సంగీతం, నాటకంలోని న్యాయమూర్తులు సంవత్సరానికి $ 2,000 గౌరవ వేతనం అందుకుంటారు. ప్రతి జ్యూరీ చైర్మనుకు $2,500 లభిస్తుంది.  

### ప్రవేశం పొందినవాటికి, నామినేటెడ్ ఫైనలిస్టులకూ మధ్య వ్యత్యాసం
ఎవరైనా తమ పనిని సమర్పిస్తే వారిని *ఎంట్రంట్* అంటారు. జ్యూరీ ప్రతి వర్గానికి విజేతతో కలిసి *నామినేటెడ్ ఫైనలిస్టుల* సమూహాన్ని ఎన్నుకుని, వారిని ప్రకటిస్తుంది. అయితే, కొంతమంది జర్నలిస్టులు, రచయితలూ తాము ఫైనలిస్టులుగా ఎంపిక కానప్పటికీ, తమ పనిని వారికి సమర్పించాం కాబట్టి, తమను తాము పులిట్జర్ నామినీలుగా ప్రచారం చేసుకుంటూంటారు. అలా చేసుకోకూడదని పులిట్జర్ బోర్డు చెబుతుంది.  

## చరిత్ర
వార్తాపత్రిక ప్రచురణకర్త జోసెఫ్ పులిట్జర్ తన వీలునామాలో కొలంబియా విశ్వవిద్యాలయం కొంత డబ్బు ఇస్తూ, ఒక జర్నలిజం స్కూలును ప్రారంభించమని, ఒక బహుమతిని ఏర్పాటు చెయ్యమనీ కోరాడు. ఈ బహుమతికి, స్కాలర్‌షిప్‌లకూ కలిపి $2,50,000 కేటాయించాడు.  అతను "జర్నలిజంలో నాలుగు అవార్డులు, సాహిత్యం, నాటకంలో నాలుగు, విద్యలో ఒకటి, నాలుగు ప్రయాణ స్కాలర్‌షిప్‌లను" పేర్కొన్నాడు.  1911 అక్టోబరు 29 న ఆయన మరణించిన తరువాత, మొదటి పులిట్జర్ బహుమతులు 1917 జూన్ 4 న ఇచ్చారు (ఇప్పుడు వాటిని ఏప్రిల్‌లో ప్రకటిస్తున్నారు). కల్నల్ రాబర్ట్ ఆర్. మెక్‌కార్మిక్ నియంత్రణలో ఉన్న *చికాగో ట్రిబ్యూన్* పులిట్జర్ బహుమతి 'పరస్పరం భుజాలు తట్టుకోవడం' తప్ప మరొకటి కాదని, దాన్నంత పట్టించుకోవాల్సిన పని లేదనీ భావించింది. 1961 వరకు మెక్‌కార్మిక్ నేతృత్వంలో ఉన్నంతవరకూ ఆ పత్రిక బహుమతి కోసం పోటీ చేయడానికి నిరాకరించింది.   

## బయటి లింకులు
* పులిట్జర్ బహుమానం అధికారిక వెబ్ సైటు.

## మూలాలు


వర్గం:బహుమతులు
వర్గం:1917 స్థాపితాలు
రాష్ట్రీయ మాధ్యమిక శిక్షా అభియాన్

**రాష్ట్రీయ మాధ్యమిక శిక్షా అభియాన్** (RMSA)  లక్ష్యం తొమ్మిది, పది తరగతుల ఉన్నత పాఠశాల విద్య ప్రమాణాలని అభివృద్ధి చేయడము, విస్తరించడము . ప్రాథమిక విద్యకోసం ప్రభుత్వం ప్రారంభించిన సర్వ శిక్షా అభియాన్ పథకం సత్ఫలితాలివ్వడంతో దీనికై మానవ వనరుల మంత్రిత్వ శాఖ, 11 వ ప్లాన్ లో, 20,120 కోట్లతో రాష్ట్రీయ మాధ్యమిక్ శిక్షా అభియాన్ ను రూపొందించింది.

## ముందుచూపు
దీని దార్శనికత లేకముందుచూపు లోని ముఖ్య విషయం14-18 సంవత్సరముల వయస్సు గల అందరి యువతీ యువకులకు మంచి ప్రమాణాలతో కూడిన విద్య అందుబాటులో, తక్కువ ఖర్చుతో అందచేయటం . అనగా నివాస స్థలానికి తగిన దూరములో 7 -10 కిలో మీటర్ల లోపల ఉన్నత పాఠశాల వుండేటట్లు చేయటం, 2017 నాటికి, ఉన్నత పాఠశాల విద్యలో అందరు నమోదయేటట్లు చూడటం (GER 100%), సమాజంలో ఆర్థికంగా బలహీన వర్గాలవారికి, విద్యా పరంగా వెనుకబడినవారికి, బాలికలకి, గ్రామీణ ప్రాంతాలలో నివసిస్తున్న వికలాంగ పిల్లలకి, షెడ్యూల్ వర్గాలు, షెడ్యూల్ తెగలు, ఇతర వెనుక బడిన తరగతులు,, విద్యా పరంగా వెనుకబడిన అల్పసంఖ్యాకులకుఉన్నత పాఠశాల విద్యపొందేటట్లు చూడడం.

## వనరులు

 

వర్గం:విద్య
గుడి గంటల చెట్టు

గుడి గంటల చెట్టు సుమారు 20 అడుగుల ఎత్తు పెరుగుతుంది. ఇది ఇంటి పెరటి చెట్టు. ఈ చెట్టుకి పూసిన పువ్వులు పసుపు రంగులో ఉండి గంట ఆకారాన్ని పోలి ఉంటాయి అందువలన ఈ చెట్టును గుడి గంట చెట్టు , గుడి గంటల పూల చెట్టు అని పిలుస్తారు.

## చిత్రమాలిక


File:Temple Bell Tree YVSREDDY (2).jpg|గుడి గంటల చెట్టు మొదలు
File:Temple Bell Tree YVSREDDY (3).jpg|పసుపు రంగు పూలతోగుడి గంటల చెట్టు 
File:Temple Bell Tree YVSREDDY (5).jpg|గంట ఆకారాన్ని పోలి ఉన్న గుడి గంటల చెట్టు పువ్వు
File:Temple Bell Tree YVSREDDY (6).jpg|గుడి గంటల చెట్టు
File:Temple Bell Tree YVSREDDY (7).jpg|గుడి గంటల మొక్క
File:Temple Bell Tree YVSREDDY (1).jpg|గుడి గంటల చెట్టు మొదలు


వర్గం:వృక్ష శాస్త్రము
చిగురు

ప్రతి పన్నును రక్షిస్తూ ఉండే పంటి చిగురు కొరకు పంటి చిగురు వ్యాసం చూడండి.

thumb|150px|right|వేప చిగురు
**చిగురు** అంటే నును లేత ఆకులు.

చింతచెట్టు యొక్క చింతచిగురును వడియాలతో కలిపి కమ్మని కూరగా వండుకుంటారు.

చిగురుమామిడి లేదా మావిచిగురుతో కొన్ని వ్యాసాలు ఉన్నాయి.

## లేత ఆకులు ఎరుపు రంగులో ఉండటానికి కారణం
మనుషుల చర్మంలో గోధుమ రంగులో ఉండే వర్ణకాలు (పిగ్మెంట్స్) సూర్యరశ్మిలో ఉండే అతి నీల లోహిత కిరణాల (అల్ట్రావయొలెట్ రేస్) బారి నుంచి రక్షణ కల్పిస్తున్నట్టే మొక్కలను వాటి ఆకుల్లో ఉండే ఎరుపు రంగు కాపాడుతుంది.

మామూలుగా మొక్కల్లో ఉండే క్లోరోఫిల్ వాటిని అతినీలలోహిత కిరణాల నుంచి రక్షిస్తుంది.

అయితే మొక్కల తొలిదశలో ఈ పదార్థం అంతగా తయారు కాకపోవడంతో ఆ దశలో రక్షణ కోసం ఆంథోసియా నిన్స్ అనే వర్ణకాన్ని ఉత్పత్తి చేస్తాయి. ఈ వర్ణకమే లేత ఆకులకు ఎరుపు రంగును కలుగజేస్తాయి.

ఇది అతినీలలోహిత కిరణాలను శోషించడమే కాకుండా మొక్కల జీవకణాల్లోని డీ ఎన్ ఏను కాపాడుతుంది.

మొక్కలు పెరిగే కొద్దీ క్లోరోఫిల్ సంశ్లేషణం అభివృద్ధి చెందడంతో ఆంథోసియానిక్స్ వర్ణకం ఉత్పత్తి తగ్గిపోతుంది. ఫలితంగా అప్పటివరకు ఎరుపు రంగులో ఉండే భాగాలు క్లోరోఫిల్ వర్ణమైన ఆకు పచ్చ రంగుకు మారతాయి.

## పాట
* చింతచెట్టు చిగురు చూడు చిన్నదాని పొగరు చూడు చింతచిగురు పుల్లగున్నాదోయ్

## ఇవి కూడా చూడండి

## బయటి లింకులు

వర్గం:వృక్ష శాస్త్రము
సెకండు

thumb|right|20px|A light flashing approximately once per second (సుమారుగా ప్రతి సెకనుకు ఈ దీపం ఒకసారి వెలుగుతుంది)

**సెకను** అనగా అంతర్జాతీయ వ్యవస్థ ప్రమాణికాలలో (SI) సమయం యొక్క మూల ప్రమాణం, ఇతర కొలత వ్యవస్థలలో సమయ ప్రమాణం కూడా, గంట సమయాన్ని 60 ద్వారా భాగిస్తే వచ్చే సమయాన్ని నిమిషము అంటారు, మళ్ళీ నిమిషాన్ని 60 తో భాగించగా వచ్చే సమయాన్ని సెకను అంటారు. సెకన్ను ఆంగ్లంలో సెకండ్ (second) అంటారు. సెకను చిహ్నం: s, సంక్షిప్తంగా s లేదా sec తో సూచిస్తారు. సెకన్లను యాంత్రిక, విద్యుత్ లేదా అటామిక్ గడియారములను ఉపయోగించి లెక్కిస్తారు.

సెకను యొక్క ఉపవిభాగాలను సూచించడానికి సెకను పదంతో అంతర్జాతీయ వ్యవస్థ ప్రమాణిక పూర్వపదాలను (SI prefixes) తరచుగా కలుపుతారు. ఉదాహరణకు మిల్లీసెకను (సెకను యొక్క వెయ్యివ భాగము), మైక్రోసెకను (సెకను యొక్క పదిలక్షో వంతు), నానోసెకను (సెకను యొక్క వందకోట్లో వంతు).

అలాగే SI పూర్వపదాలు సెకను యొక్క గుణిజాలు ఏర్పాటు చేయడానికి కూడా ఉపయోగిస్తారు. ఉదాహరణకు కిలోసెకను (వెయ్యి సెకన్లు) వంటివి, అయితే ఇటువంటి యూనిట్లు ఆచరణలో చాలా అరుదుగా ఉపయోగిస్తారు.

సాధారణంగా సమయం యొక్క ప్రమాణాలు SI ప్రమాణాలు సూచించే పది యొక్క శక్తులుగా ఏర్పడి ఉండవు, దానికి బదులుగా సెకండ్ ను 60 చే గుణించగా నిమిషము రూపము, దీనిని 60 చే గుణించగా ఒక గంట, దీనిని 24 చే గుణించగా ఒక రోజు అవుతుంది.

లిప్తపాటు కాలాన్ని క్షణము అంటారు. ఐదు క్షణాలు ఒక సెకను.

## ఇతర కాలమానలతో సమానమైన పోలిక
ఒక అంతర్జాతీయ సెకను ఈ క్రింది వానికి సమానం :
* 1/60 నిమిషము 
* 1/3,600 గంట
* 1/86,400 రోజు 
* 1/31,557,600 సంవత్సరం

## SI గుణిజాలు
SI పూర్వపదాలను సాధారణంగా సెకను కంటే తక్కువ సమయాన్ని కొలిచేందుకు, అరుదుగా సెకను యొక్క గుణిజాలుగా (దీనిని మెట్రిక్ సమయం అని పిలుస్తారు) ఉపయోగిస్తారు. దీనికి బదులుగా non-SI units నిమిషాలు, గంటలు, రోజులు, జూలియన్ సంవత్సరాలు, జూలియన్ శతాబ్దాలు, జూలియన్ సహస్రాబ్దాలుగా ఉపయోగిస్తారు.





## ఇవి కూడా చూడండి
క్షణము
కాలము
కాలమానము

వర్గం:కాలమానాలు
యాంగ్రీ బర్డ్స్

**యాంగ్రీ బర్డ్స్** ఒక వ్యూహాత్మక పజిల్ మొబైల్ ఆట. ఫిన్లాండ్కు చెందిన కంప్యూటర్ ఆటలను అభివృద్ధి చేసే సంస్థ, రొవియొ మొబైల్ దీనిని అభివృద్ధి చేశారు. ఒక వ్యూహం ప్రధానంగా శైలీకృత రెక్కలులేని పక్షులతో చిత్రించిన ఒక చిత్రం దీనికి ప్రేరణ. ఈ గేమ్ మొదటసారి డిసెంబరు 2009 లో ఆపిల్ ఐఫోన్ కోసం అభివృద్ధి చేయబడింది.  అప్పటి నుంచి ఈ ఆట 12 మిలియన్ కంటే ఎక్కువ మంది కాపీలు ఆపిల్ యొక్క యాప్ స్టోర్, నుండి కొనుగోలు చేశారు. అక్టోబరు 2010లో ఆండ్రాయిడ్ ఆపరేటింగ్ సిస్టమును ఉపయోగించే స్మార్ట్ ఫోన్ల కోసం ఆండ్రాయిడ్ మార్కెట్ ద్వారా దీనిని విడుదల చేసారు. పిమ్మట ఈ ఆటను ఇతర తాకేతెర ఆధారిత స్మార్ట్ ఫోన్ల కోసం కూడా రూపొందించారు.
యాంగ్రీ పక్షులపై ఒక సంక్షిప్త కథ== ఉదాహరణలు ==

## మూలాలు
వర్గం:కంప్యూటరు ఆటలు
ఆంధ్రప్రదేశ్ సామాజిక, ఆర్థిక సర్వే 2009-10

thumb|ఉమ్మడి ఆంద్రప్రదేశ్ రాష్ట్ర పటం (2009-10)
2008-09 సంవత్సరపు నివేదిక 2010 ఫిబ్రవరి 20 న శాసనసభలో ప్రవేశ పెట్టబడింది. 
;సామాజిక, ఆర్థిక సర్వే 2008-09  ముఖ్యాంశాలు
* గత ఐదేళ్లలో (2008-2009 ఆర్థిక సంవత్సరాంతానికి) రాష్ట్ర ఆర్థిక వృద్ధి రేటు 9.07 శాతం. ఇదే కాలంలో జాతీయ ఆర్థిక వృద్ధి రేటు 8.49 శాతం. 2008-2009 లో స్థూల రాష్ట్ర ఉత్పత్తి 2, 39, 372 కోట్లు. ఇది 2, 51, 631 కోట్లకి చేరుకోవచ్చు. అంటే 5.04 శాతం వృద్ధి. 9వ పంచవర్ష ప్రణాళికా కాలంలో 5.5 శాతంగా పెరిగిన మన రాష్ట్ర జిఎస్‌డిపి 10వ పంచవర్ష ప్రణాళికా కాలంలో (2002-03 నుండి 2006-07 వరకు) ఈ శాతం 8.33కు పెరిగినట్టు సామాజిక, ఆర్థిక సర్వే వెల్లడించింది.
* ఈ ఆర్థిక సంవత్సరంలో వ్యవసాయ, పారిశ్రామిక, సేవా రంగాల్లో 1.20, 0.22, 9.58 శాతం వృద్ధిఅంచనా.
* ప్రస్తుత ధరల ప్రకారం రాష్ట్ర తలసరి ఆదాయం రు.40, 902గా 2008-09 సంవత్సర ఉజ్జాయింపు లెక్కల్లో తేలిందని, ఈ మొత్తం 2007-08 నాటి తాత్కాలిక అంచనాల ప్రకారం రు.35, 600లుగా ఉందని సర్వే వెల్లడించింది. 
* గతేడాది ఖరీఫ్లో 42.73 లక్షల హెక్టార్లలో 105.62 లక్షల టన్నుల దిగుబడి సాధించింది. అకాల వర్షాలు. వైపరీత్యాలతో సాగు విస్తీర్ణం, దిగుబడి తగ్గుతుందని అంచనా.
* గతేడాది 62.85 లక్షల హెక్టార్లకు సాగునీరు అందితే, ఈ ఆర్థిక సంవత్సరాంతానికి 67.41 లక్షల హెక్టార్లకి ( 7.3 శాతం వృద్ధి) చేరుతుందని అంచనా.
* పంటల బీమాపథకం కింద ఖరీఫ్ లో గుంటూరు జిల్లాలో ఎండు మిరప కాయలకి, రబీలో కడప. అదిలాబాద్, కర్నూలు. ప్రకాశం జిల్లాలలో ధనియాల పంటకి బీమా కల్పించారు.
* గతేడాది గనుల, భూ గర్భ వనరుల శాఖ1754.51 కోట్లు ఆదాయం పొందింది.
* ఐటి రంగంలో 2008-09 కి 32, 509 కోట్లు టర్నోవర్ సాధించింది. 
* రాజీవ్ ఆరోగ్య శ్రీ కింద, 26.81 లక్షల మంది లబ్ధి పొందారు. 147.56 కోట్లు వ్యయం అయింది.
* గృహ నిర్మాణ పథకం కింద 44.37 లక్షల నిర్మించారు. ఇందులో 40.69 లక్షలు గ్రామీణ ప్రాంతాలలో ఉన్నాయి.
* జాతీయ ఉపాధి హామీ పథకం కింద 119.08 లక్షల జాబ్ కార్డులు జారీ అవగా, 15.64 లక్షల కుటుంబాలు 100 రోజుల పని దినాలను పూర్తి చేశాయి.
* వ్యవసాయ ఆధారిత రాష్ట్రమైన మన రాష్ట్రంలో అత్యధిక జనాభా గ్రామీణ ప్రాంతాల్లో నివసిస్తున్నది. గ్రామీణ ప్రాంతాలకన్నా పట్టణ ప్రాంతాల్లో నివసించే వారి ఆర్థిక పరిస్థితి, జీవన ప్రమాణాలు మెరుగ్గా ఉంటాయన్నది అందరి అభిప్రాయం. జాతీయ స్థాయిలో కూడా ఇదే పరిస్థితి. కాని, మన రాష్ట్రంలో ఈ పరిస్థితి తద్విరుద్ధంగా కొనసాగుతోంది. ప్రణాళికా సంఘం తాజాగా వెలువరించిన 2004-05 అధికార గణాంకాల ప్రకారంగా మన రాష్ట్రంలో పేదరికంలో మగ్గుతున్న వారు పట్టణ ప్రాంతాల్లో 28 శాతం ఉండగా, గ్రామీణ ప్రాంతాల్లో 11.2 శాతం మాత్రమే ఉన్నారు. ఇది రాష్ట్ర సరాసరి 15.8 శాతం. అఖిల భారత స్థాయి 27.5 శాతం కన్నా ఇది చాలా తక్కువ. ఇదే అఖిల భారత స్థాయిలో గ్రామీణ ప్రాంతాల్లో 28.3 శాతం, పట్టణ ప్రాంతాల్లో 27.5 శాతం ప్రజలు పేదరికంలో మగ్గుతున్నారు
* ఆమోదం పొందిన రాష్ట్రంలోని 103 ప్రత్యేక ఆర్థిక మండళ్ళ (ఎస్‌ఇజెడ్‌) లో 73 మండళ్ళను నోటిఫై చేశారు. నోటిఫై చేసిన వాటిలో 43 ప్రత్యేక ఆర్థిక మండళ్ళు అమలులోకి వచ్చాయని, అందులో 35, 269 మందికి ప్రత్యక్షంగా, 19, 507 మందికి పరోక్షంగా ఉపాధి లభించినట్టు పేర్కొన్నారు.
## వనరులు


వర్గం:ఆంధ్రప్రదేశ్ సామాజిక, ఆర్థిక సర్వేలు
ఆంధ్రప్రదేశ్ రాష్ట్ర బడ్జెట్ 2010-11

thumb|కొణిజేటి రోశయ్య
ప్రభుత్వము ప్రతి సంవత్సరం బడ్జెట్ తయారు చేస్తుంది. ఆర్థికశాఖను నిర్వహిస్తూ 2010-11 సంవత్సరానికి వార్షిక బడ్జెట్‌ను శాసనసభ ఆమోదానికి ప్రవేశపెట్టిన ముఖ్యమంత్రి కె.రోశయ్య, రాష్ట్ర అదనపు వనరుల సమీకరణకై తన దృష్టిని మద్యం వైపునకు మళ్ళించాడు. వ్యాపార వర్గాలు చెల్లించే అమ్మకపు పన్ను ఆదాయంపై కొంత కనికరం చూపించాడు. అయితే, మొత్తమ్మీద పన్నులను చెల్లించే వర్గాలపై ఆయన పూర్తిగా జాలి చూపాడు. రాష్ట్రానికి లభించే ఆదాయ వనరుల్లో అత్యధిక భాగం పన్నుల రూపంలో లభిస్తుంది. మొత్తం రాబడిలో రాష్ట్ర పన్నుల వాటా 2007-08 ఆర్థిక సంవత్సరంలో 56.54 శాతం (రు.40,664 కోట్లు) కాగా, నూతన ఆర్థిక సంవత్సరంలో ఈ మొత్తాన్ని 51.85 శాతానికి (రు.46,999) తగ్గించారు. గత ఆర్థిక సంవత్సర రాబడితో పోలిస్తే ఈ బడ్జెట్‌లో దీని శాతం తక్కువ. పన్నుల రూపంలో గత సంవత్సరం కన్నా ఈ బడ్జెట్‌లో రు.6,335 కోట్లను అదనంగా ఆయన ప్రతిపాదించారు. ఇందుకుగాను అమ్మకపు పన్ను రూపంలో గడచిన సంవత్సరం రు.5,834 కోట్లు ప్రతిపాదించగా, ఈ సంవత్సరం ప్రతిపాదించిన మొత్తం రు.4,153 కోట్లు మాత్రమే. అదే ఆబ్కారీ పన్ను విషయంలో గడచిన ఆర్థిక సంవత్సరంలో రు.6,260 కోట్లు ప్రతిపాదించి కొత్త సంవత్సరానికి రు.7,512 కోట్లకు పెంపుదల చేశారు. ఒక్క ఆబ్కారీ పన్నుల ద్వారానే రు.1,252 కోట్ల అదనపు భారం మద్యం ప్రియులపై మోపారు. ఈ మొత్తం గడచిన సంవత్సరం రు.508 కోట్లు మాత్రమే.
;నీటిపారుదలకు తగ్గిన నిధులు
2010-11 నూతన వార్షిక ప్రణాళిక మొత్తం రు.36,727.97 కోట్లలో సింహభాగం రు.15 వేల కోట్లు (40.84 శాతం) నీటిపారుదల రంగానికి ముఖ్యమంత్రి రోశయ్య ప్రతిపాదించినప్పటికీ ఈ మొత్తం డా.వై.ఎస్‌. రాజశేఖరరెడ్డి ముఖ్యమంత్రిగా కొనసాగిననాడు (2009-10) ప్రతిపాదించిన రు.17,800 కోట్లు (48.59శాతం) కన్నా తక్కువ. సామాజిక సర్వీసులకు ఈ బడ్జెట్‌లో రోశయ్య గతంకన్నా ప్రాధాన్యతను కల్పించారు. వ్యవసాయ ఆధారిత రంగాలకు కూడా ఆయన గత బడ్జెట్‌లకన్నా ఎక్కువ శాతం ఈ బడ్జెట్‌లో కేటాయించాడు. వైద్య, ఆరోగ్య రంగాలపై బడ్జెట్‌లో శీతకన్ను పడింది. 
;ద్రవ్య లోటు
కాంగ్రెస్‌ పార్టీ అధికారం చేపట్టిన 2003-04 నాటికి రాష్ట్రం స్వీకరించిన అప్పు రు.58,770.25 కోట్లు కాగా, 2010-11 నాటికి ఈ మొత్తం రెట్టింపై రు.1,22,830.20 కోట్లకు చేరింది. ఈ అప్పుకు వడ్డీ తదితరాల చెల్లింపుగా నూతన బడ్జెట్‌లో రు.10,738.27 కోట్లను ముఖ్యమంత్రి ప్రతిపాదించారు. మొత్తం రాష్ట్ర రాబడిలో ఈ చెల్లింపు 11.85 శాతం. అయితే, ఇది గత బడ్జెట్‌లో ప్రతిపాదించిన 12.06 కన్నా తక్కువ. ఆర్థికమంత్రిగా, ముఖ్యమంత్రిగా వరుసగా బడ్జెట్‌లో రెవెన్యూ మిగులును చూపిస్తున్న రోశయ్య ద్రవ్యలోటును మాత్రం అంతగా పూడ్చలేకపోతున్నాడు. 2008-09లో 12,405 కోట్లుగా ఉన్న ద్రవ్యలోటు 2009-10కి రు.14,282 కోట్లకు పెరిగింది. నూతన బడ్జెట్‌లో ఈ లోటు రు.12,982 కోట్లుగా ఉండగలదని అంచనా.
## వనరులు

వర్గం:ఆంధ్రప్రదేశ్ బడ్జెట్లు
పంటి చిగురు

దంతముల కింద గట్టిగా పట్టుకుని ఉండే భాగాన్ని **పంటిచిగురు** (Gum or Gingiva) అంటారు.

నోటిశుభ్రత పాటించని వారిలో చిగుర్లు వాచి నొప్పిని కలిగిస్తుంది.


 Image:Illu mouth.jpg|Mouth (oral cavity)
 Image:Illu03 mouth.jpg|Mouth


## బయటి లింకులు
*Periodontal disease

వర్గం:శరీర నిర్మాణ శాస్త్రము
సభ

**సభ** పేరుతో కొన్ని వ్యాసాలు ఉన్నాయి:
*లోక్‌సభ - భారత పార్లమెంటులో దిగువ సభ.
*రాజ్యసభ - భారత పార్లమెంటులో ఎగువ సభ.
*శాసనసభ లేదా విధానసభ - ప్రతి రాష్ట్రానికి ప్రజలు ఎన్నుకునే సభ్యులతో కూడిన ఒక సభ.
*సభాపర్వము - మహాభారతంలోని రెండవ పర్వము. 
*తమిళ సంగం సభలు - తమిళ పండితులూ, కవుల సమ్మేళనం.
గంధమహోత్సవం

thumb|గంధపు లేపనం తయారు చేయుట
**గంధమహోత్సవం** అనగా గంధపు చెక్కలతో తయారు చేసిన గంధపు లేపన్నాన్ని పంచే ఉత్సవం. ప్రతి సంవత్సరం ఈ ఉత్సవాన్ని దేవాలయాలలో, దర్గాలలో ప్రత్యేక సందర్భాన్ని పురస్కరించుకుని ఈ వేడుకను నిర్వహిస్తుంటారు. ఎంతో పవిత్రమైన ఈ గంధాన్ని స్వీకరించుటకు దూరప్రాంతాల నుంచి కూడా ఈ ఉత్సవానికి హాజరవుతుంటారు. మన రాష్ట్రంలో జరిగే కొన్ని ముఖ్యమైన గంధమహోత్సవములు.

## దొరసానమ్మ గంధమహోత్సవం

నెల్లూరు జిల్లాలోని అనుమసముద్రంపేట (A.S.పేట)లో అత్యంత వైభవంగా ప్రతి సంవత్సరం **దొరసానమ్మ గంధమహోత్సవం** జరుగుతుంది.

## చరిత్ర
కర్నూలు నవాబ్‌ కుమార్తె అయిన హబీబా (దొరసానమ్మ) పెళ్ళి వయస్సు వచ్చేలోపే ఖురాన్‌ను పూర్తిగా చదివి చిన్న వయస్సులోనే ముస్లీం పెద్దల ప్రసంశలను అందుకున్నారు. ఓ రోజు ఆమె స్వప్నంలో ఓ సాదుపుంగవుడు ప్రత్యక్షమైనట్లు, ఆయన్ను వివాహం చేసుకున్నట్లు కల కన్నది. ఆ కలను తల్లికి వివరించింది. ఈ విషయాన్ని హబీబా తల్లి కర్నూలు నవాబ్‌కు వివరించడంతో ఆయన అంగీకరించలేదు. పెద్దలు చెప్పిన నిర్ణయం మేరకే ఉండాలని నవాబ్‌ బీష్మించడంతో నాడే హబీబా చింతాకాంతురాలైంది. ఓ రోజు తల్లిదండ్రులతో కర్నూలు నవాబ్‌ మసీదు వద్ద ప్రార్థనలు చేస్తూ తన కోరిక ఫలించాలంటూ స్వప్నంలో ప్రత్యక్షమైన వ్యక్తినే వివాహమాడాలని ప్రార్థించింది. అప్పటికప్పుడే ఆమె స్పృహ తప్పి అపస్మారక స్థితికి చేరుకుంది. ఆ సమయంలో హబీబా తల్లిదండ్రులు కన్నీరు మున్నీరయ్యారు. భక్తుల కోర్కెలు తీర్చడంలో పేరు పొందిన హజరత్‌ నాయబ్‌ రసూల్‌ అక్కడికి వచ్చి హబీబాను ప్రమాదం నుంచి కాపాడాడు.

దీంతో కర్నూలు నవాబ్‌ అంగరంగవైభవంగా హబీబాను నాయబ్స్రూల్‌కు ఇచ్చి వివాహం చేశారు. నాటి నుంచి ఎంతో మంది భక్తులకు సేవలందిస్తూ, వారి కోర్కెలను తీరుస్తూ ఉండేవారు. 1781లో రబీబుల్‌ అన్వర్‌ నెల 26న నాయబ్స్రూల్‌ మృతి చెందారు. దీంతో ఆయన సమాధిని ఏఎస్‌పేట వద్ద శ్రీ హజరత్‌నాయబ్స్రూల్‌ దర్గాగా నిర్మించి నిత్య ప్రార్థనలు చేస్తూ ఉండేవారు. 1798లో రబీబుల్‌ అన్వర్‌ నెల 7వ తేదీన హబీబా ఖాతూన్‌ (దొరసానమ్మ) మృతి చెందారు. నాయబ్స్రూల్‌ సతీమణి హబీబా ఖాతూన్‌ చిన్ననాటి నుంచే భక్తిపారవశ్యంగా మంచి పేరుగడించి నాయబ్స్రూల్‌ను వివాహం చేసుకుని మంచి వరాలిచ్చే కల్పవల్లిగా నామకరణ చెందింది.

ఆమె సమాధిని నాయబ్స్రూల్‌ సమాధి సమీపంలో ఏర్పాటు చేసి నాటి నుంచి ప్రార్థనలు చేయడం ప్రతి ఏటా ఆమె పేరిట గంధమహోత్సవం నిర్వహించడం ఆనవాయితీగా వస్తుంది. ఎంతో మంది మహిళలు సంతానలేమితో బాధపడుతూ దర్గా వద్ద ప్రార్థనలు చేసి సంతానప్రాప్తి పొందినట్లు దర్గా పెద్దలు చెబుతుంటారు. దీనికి తోడు మతిస్థిమ్మితం లేక ఉండే ఎంతో మంది బాగుపడిన సందర్భాలు ఉన్నారు. 
గంధమహోత్సవానికి మహారాష్ట్ర, తమిళనాడు, కర్నాటక, తదితర రాష్ట్రాల నుంచి కులమతాలకతీతంగా భక్తులు హాజరుకావడం ఇక్కడ ప్రత్యేకత.

## ఇవి కూడా చూడండి
శ్రీగంధం
ఉర్సు

వర్గం:ఉత్సవాలు
శివుని పాటలు

తెలుగు సినిమాలలో, తెలుగు సాహిత్యంలో  శివునిపై అనేక అద్భుతమైన పాటలు ఉన్నాయి. భక్తి చిత్రాలు, పౌరాణిక చిత్రాలు, మరియు కొన్ని ఆధునిక సినిమాలలో కూడా ఈ పాటలు కనిపిస్తాయి.

## ప్రసిద్ధ శివ పాటలు

* **"ఓం మహా ప్రాణ దీపం"**: *శ్రీ మంజునాథ* చిత్రం నుండి వచ్చిన ఈ పాట శివ భక్తులలో చాలా ప్రసిద్ధి చెందింది. ఈ పాట శివుడి మహిమను గొప్పగా వర్ణిస్తుంది.
* **"ఆకాశమే ఆకారమై"**: *శ్రీ మంజునాథ* సినిమాలో శివుని మహత్తును వివరిస్తూ వచ్చే ఈ పాట ఎంతో భక్తిభావంతో కూడి ఉంటుంది.
* **"శివ శివ శంకర"**: *భక్త కన్నప్ప* సినిమాలో కన్నప్ప శివభక్తిని వివరిస్తూ వచ్చే ఈ పాట చాలా ప్రాచుర్యం పొందింది. 2025లో రాబోయే *కన్నప్ప* సినిమాలో కూడా ఈ పాట యొక్క లిరికల్ వెర్షన్ విడుదలైంది.
* **"ఓం నమః శివాయ"**: *భక్త కన్నప్ప* సినిమాలోని ఈ పాట కూడా భక్తుల హృదయాలను తాకింది.
* **"జయ మహాదేవ"**: పలు భక్తి గీతాల ఆల్బమ్స్‌లో ఈ పాట తరచుగా వినబడుతుంది. భక్తి పాటల సంకలనంలో ఇది ఒక భాగం.
* **"మనసే కోవెల"**: శివుడిని తన మనసులోనే కొలువుండే దైవంగా భావించే భక్తుల భావనను ప్రతిబింబించే పాట ఇది. ఇది కూడా భక్తి ఆల్బమ్స్‌లో భాగం.
* **"శ్రీశైలమే కైలాసం"**: శివ భక్తులకు అత్యంత ప్రీతిపాత్రమైన శైవ క్షేత్రం శ్రీశైలం గురించి వర్ణించే పాట. 
* ఓం నమో శివరుద్రాయ : 2010 సంవత్సరంలో విడుదలైన ఖలేజా చిత్రంలోని భక్తి గీతం. దీనిని రామజోగయ్య శాస్త్రి రచన చేశారు. వినాయగం రమేశ్, కారుణ్య గానం చేయగా మణిశర్మ సంగీతాన్ని అందించారు.

## ఇతర సినిమాలలో శివుని పాటలు:

* **శివ తాండవం (శివతాండవం)**: *వశిష్ట* చిత్రంలోని ఈ పాట, శివుని తాండవం యొక్క శక్తిని, వైభవాన్ని వర్ణిస్తుంది.
* **హర హర మహాదేవ (అర్జున్)**: మహేష్ బాబు నటించిన *అర్జున్* సినిమాలో ఈ పాట శివుని శక్తిని ప్రస్తావిస్తుంది.
* **జై జై మహాదేవ శంభో (మంగమ్మ గారి మనవడు)**: పౌరాణిక మరియు భక్తి ప్రధానమైన ఈ పాట ఘంటసాల గాత్రంలో అత్యంత ప్రసిద్ధి చెందింది.
* కానరార కైలాసనివాస పాలేందుధరా జటాధరా
* జయజయ మహాదేవా శంభో సదాశివా ఆశ్రిత మందారా
* దేవ దేవ ధవళాచల మందిర గంగాధరా హర నమో నమో
* నమో భూతనాథ నమో దేవదేవ
* మధురం శివమంత్రం మహిలో మరువకె ఓ మనసా ఇహపర సాధనమే
* మహేశా, పాపవినాశా, కైలాసవాసా ఈశా, నిన్ను నమ్మినాను రావా నీలకంధరా దేవా
* శివ శివ శంకరా భక్తవ శంకర
*ఓం నమఃశీవాయ

## సినిమాలకు సంబంధం లేని ఆల్బమ్ పాటలు:

* **శివాష్టకం, లింగాష్టకం, బిల్వాష్టకం**: ఎస్పీ బాలసుబ్రహ్మణ్యం వంటి ప్రముఖ గాయకులు ఆలపించిన ఈ స్తోత్రాలు భక్తులను ఎంతగానో ఆకట్టుకున్నాయి.
* **"శివాష్టకం - విశ్వనాథాష్టకం"**: సంప్రదాయ శివ స్తోత్రాలతో కూడిన ఈ పాటలు ఆదిత్య భక్తి యూట్యూబ్ ఛానల్‌లో అందుబాటులో ఉన్నాయి.
* **"సద శివుని భక్తి పాటలు"**: గంగాధర్ శాస్త్రి వంటి గాయకులు ఆలపించిన శివ పాటలు ఆదిత్య భక్తి ఛానెల్‌లో లభిస్తాయి. 

## మూలాలు

వర్గం:తెలుగు పాటలు
పందొమ్మిది

**పందొమ్మిది** పద్దెనిమిది తర్వాత, ఇరవైకి ముందు వచ్చే ఒక సంఖ్య.

## పందొమ్మిది దేవ గణములు
# అమరులు
# సిద్ధులు 
# సాధ్యులు
# గరుడులు
# కిన్నరులు
# కింపురుషులు
# గంధర్వులు 
# యక్షులు
# విద్యాధరులు
# భూతములు 
# పిశాచములు
# రుద్రులు
# ముని గణములు
# ఉరగులు
# తుషితులు
# దైత్యులు
# భాస్వరులు
# గుహ్యకులు
# నరులు

## మూలాలు

వర్గం:సంఖ్యానుగుణ వ్యాసములు
క్రోసు

thumb|కొలమానం
**క్రోసు** దూరానికి కొలమానం. దీనిని పురాతనకాలంలో ఎక్కువగా వాడేవారు. దీనిని విష్ణు పురాణంలో వివరించడమైనది.

## వివరణ
యోజనము రెండు రకములుగా నిర్వచింపబడుతున్నది. అంటే రెండు వేరువేరు విలువలు గల కొలతలు, ఒకటి చిన్నది, ఒకటి పెద్దది, ఒకే పేరు యోజనముతో ఉన్నాయి అన్నమాట. రెండు యోజనాల నాలుగవ వంతును ఒక క్రోసు అని అంటారు.   చిన్న యోజనము 4.6 మైళ్ళకు సమానము. చిన్న యోజనములో నాలుగవ వంతు అయిన క్రోసులు 60, ఒక డిగ్రీ అక్షాంశాలకు సమానంగా కనబడుతున్నది. పెద్ద యోజనము సుమారు 8.59 మైళ్ళకు సమానం. అంటే భూమధ్యరేఖ వద్ధ 1/8 వంతు అక్షాంశ డిగ్రీకి సమానం ఔతుంది.

ఈజిప్టులోని అతి పెద్ద పిరమిడ్ గిజా. ఇది జ్యోతిర్మండల కొలతలకు అనుగుణంగా కట్టబడింది అంటారు. ఆ గిజా పిరమిడ్ చుట్టుకొలత ఒక చిన్న యోజనము క్రోసుకు సమానం.

## పురాణాలలో వాడుక
3 బెత్తెలు = 1 జాన

2 జానలు = 1 మూర

2 మూరలు = 1 గజము (1 గజము = 3 అడుగులు / 1 అడుగు = 12 అంగుళాలు)

2 గజాలు = 1 బార

2 బారలు = 1 దండము

1000 దండములు = 1 క్రోసు

5 క్రోసులు = 1 యోజనం / 1 ఆమడ (1 – యోజన 9.09 మైళ్లు, 14.62894 కిలో మీటర్లు)

ఇతిహాసాలలో ఈ కొలమనాలని వాడటం జరిగింది,

ఉదాహరణకు : ఆంజనేయ స్వామి 100 యోజనాల సముద్రాన్ని దూకాడు. అంటే సుమారు 1462 కి.మీ.

## సామెత
ఎంత దూరం పెద్దమ్మా, క్రోసెడు దూరం చిన్నయ్యా - వంటి సామెతలతో ఇంకా ఈ పదం వాడుకలోనే ఉంది.

## మూలాలు

వర్గం:దూరమానాలు
శ్రీ వింజేటమ్మతల్లి దేవాలయం

వింజేటమ్మ అనగా వింజమూరు గ్రామానికి గ్రామ దేవత. ఈ గ్రామం ఆంధ్రప్రదేశ్ నెల్లూరు జిల్లా లోని ఒక మండల కేంద్రం. పార్వతీదేవి మరొక నామమే వింజేటమ్మతల్లి. వింజమూరు గ్రామానికి దక్షిణం దిక్కున గల కొండపై వెలసియున్న శ్రీ వింజేటమ్మతల్లి దేవాలయం చాలా ప్రాచీనమైనది. ఈ కొండ వద్ద ఎవరు నివాసం లేనప్పటికి ఈ కొండ చుట్టూ ఉన్న ఎనిమిది గ్రామాలతో కలిపి కొండ తొమ్మిది పల్లెలుగా ప్రసిద్ధి పొందింది. 

## శ్రీ పరంజ్యోతి స్వామి

ఎంతోకాలం పాటు ఆగిపోయిన పూజా కార్యక్రమాలను శ్రీ పరంజ్యోతి స్వామి వారు పున:ప్రారంభించారు.

## నూతన నిర్మాణం
కొండపైన, కొండ కింద ఉన్న దేవాలయాలు శిథిలమై పోవడంతో కొండ కింద దాతల సహాయంతో నూతన దేవాలయాన్ని నిర్మించారు.

## నాగులపుట్ట
శ్రీ వింజేటమ్మతల్లిని దర్శించుకోవడానికి వచ్చిన భక్తులు ముందుగా నాలుగు వేపచెట్ల మధ్య ఉన్న నాగులపుట్టను దర్శిస్తారు.

## వరాల కల్పవల్లి
ఇక్కడకి వచ్చే భక్తుల కోర్కెలు నెరవేరుతుండటంతో శ్రీ వింజేటమ్మతల్లిని వరాల కల్పవల్లి శ్రీ వింజేటమ్మతల్లిగా అభివర్ణిస్తున్నారు.

## అన్నదానం
ఇక్కడ ప్రతి శుక్రవారం, పండుగలకు ప్రత్యేక సందర్భాలలో అన్నదానం జరుగుతుంది.

## ఈ కొండ వద్ద జరిగే ఉత్సవాలు
శివరాత్రి, దసరా, శ్రీ వింజేటమ్మతల్లి తిరునాళ్ళ ఉత్సవాలను ఘనంగా నిర్వహిస్తారు.

## ఈ కొండపై చూడదగినవి
ఆహ్లాదకరమైన ప్రకృతి
గబ్బిలాల గుహ వద్ద ఉన్న శివలింగం

## పురాణాల ప్రకారం
హనుమంతుడు సంజీవని పర్వతాన్ని తిరిగి యదాస్థానంలో ఉంచడానికి తీసుకుని వెళ్తున్న సమయంలో ఒక పెళ్ల విరిగి ఇక్కడ పడిందని పెద్దలు చెప్పుతుంటారు.

## రవాణా సౌకర్యాలు
వింజమూరుకి నాలుగు కిలోమీటర్ల దూరంలో గల ఈ కొండ వద్దకు శుక్రవారం, పర్వదినములలో చుట్టుప్రక్కల గ్రామాలలోని భక్తులు నడచి, సొంత, బాడుగ వాహనాలలో ఇక్కడికి వస్తుంటారు.

## సౌకర్యాలు
ఇక్కడ వసతి గృహములు లేనందువలన
ఇక్కడకి వచ్చిన భక్తులు సాయంత్రానికి తిరిగి వెళ్తుంటారు.

వర్గం:శ్రీ పొట్టి శ్రీరాములు నెల్లూరు జిల్లా పుణ్యక్షేత్రాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
విశేషణం

thumb|నాలుగవ ప్రపంచ తెలుగు మహాసభలు వేదిక వద్ద ఏర్పాటు చేసిన ఎలక్ట్రానిక్ తెలుగు అక్షరమాల వృక్షం (అమృత కల్పవృక్షం)
నామవాచకాల, సర్వనామాల గుణాలను తెలియజేయు పదాలను విశేషణం అని అంటారు.

ఉదాహరణలు - నీలం, ఎరుపు, చేదు,పొట్టి, పొడుగు.

## విశేషణం రకాలు
* 1. **జాతి ప్రయుక్త విశేషణం**: జాతులను గూర్చిన పదాలను తెలియజేసేవి.
;ఉదాహరణ: అతడు బ్రాహ్మణుడు. బ్రాహ్మణత్వం అనేది జాతిని గూర్చి తెలియజేసే పదం కనుక బ్రాహ్మణుడు అనేది విశేషణం.
* **క్రియా ప్రయుక్త విశేషణం** లేదా **క్రియాజన్య విశేషణం**: క్రియా పదంతో కూడి ఉండే విశేషణం.
;ఉదాహరణ : పోవువాడు అర్జునుడు. ఇందులో పోవు అనేది క్రియ కనుక పోవువాడు క్రియా ప్రయుక్త విశేషణం.
* **గుణ ప్రయుక్త విశేషణం** - 'చక్కని' చుక్క 
* **ద్రవ్య ప్రయుక్త విశేషణం** - 
* **సంఖ్యా ప్రయుక్త విశేషణం** - 'నూరు' వరహాలు, 'ఆరు' ఋతువులు
* **సంజ్ఞా ప్రయుక్త విశేషణం** - 

## మూలాలు

## బయటి లింకులు

*Adjectives and Adverbs
*Adjective article on HyperGrammar 
*Pratheep Raveendrabathan - List of Adjectives
*Gallaudet Writer's Handbook - Adjective Order
*Adjectives - The Qualifiers that Add Emphasis to Your Words

వర్గం:వ్యాకరణము
వర్గం:తెలుగు వ్యాకరణం
మాగాణి

**మాగాణి** అనగా సారవంతమైన పుష్కలంగా నీటి సౌకర్యం గల వ్యవసాయ భూమి. ఈ మాగాణి నేలలు ఎక్కువగా చెరువు నీటి పారుదల కింద ఉంటాయి. ఈ మాగాణి నేల వరి పంటకు అనుకూలంగా ఉంటుంది. 

మాగాణి నేలలు సాధారణంగా చెరువులు, కాలువలు లేదా ఇతర సాగునీటి వనరుల ద్వారా నీటి పారుదల కింద ఉంటాయి. ఈ నేలలు తేమగా ఉండి, ఎప్పటికప్పుడు నీటి సరఫరా అందుబాటులో ఉండటంతో పంటలు బాగా పెరుగుతాయి.

మాగాణి భూముల ప్రధాన లక్షణం వాటి సారవంతత మరియు తడిగా ఉండే గుణం. ఈ భూములు అధికంగా జైవ పదార్థాలను కలిగి ఉంటాయి. ముఖ్యంగా వరి పంటకు మాగాణి నేలలు అత్యంత అనుకూలంగా ఉంటాయి, ఎందుకంటే వరి సాగుకు తడి మరియు నీటి నిల్వ అత్యవసరం.

ఇలాంటి భూములు ప్రధానంగా నదుల పరివాహక ప్రాంతాలు (ఉదాహరణకు గోదావరి, కృష్ణా నదుల పొశక ప్రాంతాలు) మరియు చెరువుల పరిసర ప్రాంతాలలో కనిపిస్తాయి. మాగాణి భూములు గ్రామీణ ప్రాంతాల్లో రైతుల జీవనోపాధికి మూలాధారంగా ఉండటంతో, వ్యవసాయ ఆర్థిక వ్యవస్థలో కీలక పాత్ర పోషిస్తాయి.

## ఉపయోగాలు

* వరి, గోధుమలు, పప్పు ధాన్యాలు వంటి నీటి ఆధారిత పంటల సాగుకు అనుకూలంగా ఉంటుంది.
* ఏడాది పొడవునా సాగు కొనసాగించగల సామర్థ్యంతో, రైతుల ఆదాయాన్ని పెంచుతుంది.
* చెరువులు మరియు కాలువల ఆధారంగా సుస్థిర సాగునీటి వనరులపై ఆధారపడి ఉంటుంది.

## సంబంధిత వ్యాసాలు

* వరి
* వ్యవసాయం
* నీటి పారుదల
* భారతదేశపు నేలల రకాలు

## మూలాలు




వర్గం:వ్యవసాయం
కార్తీక సోమవారం

thumb|కార్తీక మాసంలో తులసి మొక్క చుట్టూ ఉసిరికాయ దీపాలు
హిందూ మతంలో కార్తీక మాసం ప్రత్యేకమైనది. సాక్షాత్తు భగవంతుడు శివునికి పరమపవిత్రమైన మాసం ఇది. ఈ నెలలో సోమవారంనాడు ఉపవాసం ఉండి భగవంతుని పూజించి దానధర్మలు చేసినవారికి పాపాల నుంచి విముక్తి లభించడమే కాకుండా మోక్షం లభిస్తుందని అంటారు. 
కార్తీక మాసం సోమవారం నాడు ప్రారంభం అయితే అది ఒక విశేషం. సోమవారం పూట కార్తీక మాస ప్రారంభం శుభఫలితాలకు సంకేతమని పురోహితులు చెబుతున్నారు. అందుచేత కార్తీక సోమవారం శివాలయాలను దర్శించడం చాలా మంచిది.

ఈ వారంలో ముత్తైదువులు భక్తిశ్రద్ధలతో శివునిని కొలిస్తే మాంగళ్య భాగ్యం చేకూరుతుందని విశ్వాసం. ఇంకా చెప్పాలంటే ఈ సోమవారాల్లో శైవభక్తులు నిష్ఠనియమాలతో శివునిని ఆరాధిస్తారు. సోమవారం సూర్యోదయానికి పూర్వమే బ్రహ్మీముహూర్తమున స్నానమాచరించి "హరహరశంభో" అంటూ శివుణ్ణి స్తుతిస్తే పాపాల నుంచి విముక్తి లభించడంతో పాటు అష్టైశ్వర్యాలు కలుగుతాయి.

ఈ మాసమంతా ఉపవాసముండి శివునిని కొలిస్తే కైలాసవాసం సిద్ధిస్తుందని శాస్త్రోక్తం.దీనినే కార్తీక నత్తాలు అంటారు.

సోమవారం ఉదయం స్నానాదికార్యక్రమాలను పూర్తి చేసుకుని, పొడిబట్టలు ధరించి మొదటగా దీపారాధన చేయాలి. అనంతరం శివునికి రుద్రాభిషేకం చేయించి శివవ్రత నియమాలను పాటించాలి. ఈ విధంగా చేయడం ద్వారా నిత్య సిరిసంపదలతో, సుఖసౌఖ్యాలతో వర్ధిల్లుతారని విశ్వాసం.
## యివి కూడా చూడండి
* సోమవారము
## మూలాలు

## యితర లింకులు

వర్గం:హిందూమతం
తెలుగు విజయం

ఆంధ్రప్రదేశ్ ప్రభుత్వం యొక్క సమాచార సాంకేతిక శాఖ వారి తెలుగు భాషా సాంకేతిక వనరుల కేంద్రం వెబ్‌సైటు పేరు **తెలుగు విజయం**. దీనిలో తెలుగు సాంకేతికాలకు సంబంధించిన ఉపకరణాలు, సదుపాయాలను పొందుపరుస్తారు. దీనిని అంతర్జాతీయ మాతృభాషా దినోత్సవం ఫిబ్రవరి 21, 2012 నాడు మూడు కొత్త ఖతుల విడుదలతో ప్రారంభించారు.

## తెలుగు భాషా సాంకేతిక వనరుల కేంద్రం లక్ష్యాలు
తెలుగు భాషా సాంకేతిక వనరుల కేంద్రం లక్ష్యాలు
* అందమైన తెలుగు ఫాంట్లను రూపొందించడం
* ప్రభుత్వ వెబ్‌సైట్లు, రికార్డులను యూనికోడ్ సాంకేతికాలతో అంతర్జాలం ద్వారా అందుబాటులోకి తేవడం.
* ప్రస్తుతం అందుబాటులో ఉన్న ప్రామాణిక ఉపకరణాలను తెలుగు భాషకు అనువుగా మలచుకొనడం,
* తెలుగుభాష సాంకేతిక శిక్షణ కార్యక్రమాలు
* కొత్త తెలుగు సాంకేతిక ఉపకరణాలభివృద్ధి

## వనరులు


వర్గం:తెలుగు
భారత జాతీయ సంస్కృతి వారసత్వ సంస్థ

**భారత జాతీయ సంస్కృతి వారసత్వ సంస్థ** (**Indian National Trust for Art and Cultural Heritage** : **INTACH**) స్వతంత్ర ప్రతిపత్తి కలిగిన సంస్థ. ఇది భారతీయ కళలు, సంస్కృతులను పరిరక్షించడానికి నిరంతరం శ్రమిస్తున్నది. ఐక్యరాజ్య సమితి ఈ సంస్థకు 2007 సంవత్సరంలో ప్రత్యేక స్థానాన్ని కల్పించింది.

## చరిత్ర
భారత రాజ్యాంగంలోని ప్రాథమిక హక్కులు, ఆదేశిక సూత్రాల్లోని వారసత్వ పరిరక్షణ అంశాల ఆధారంగా 1984, జనవరి 27న అప్పటి భారతదేశ ప్రధానమంత్రి శ్రీమతి ఇందిరాగాంధీ ఆధ్వర్యంలో రాజీవ్ గాంధీ చైర్మన్‌గా భారత జాతీయ సంస్కృతి వారసత్వ సంస్థ (ఇండియన్ నేషనల్ ట్రస్టు ఫర్ ఆర్ట్ అండ్ కల్చరల్ హెరిటేజ్ -ఇంటాక్) అనే సంస్థ ఏర్పాటుచేయబడింది. దీని ప్రధాన కార్యాలయం న్యూఢిల్లీలో ఉంది. ఈ సంస్థకు ప్రస్తుతం 117 భారతీయ పట్టణాలలోను, బెల్జియం, యునైటెడ్ కింగ్డమ్, అమెరికా దేశాలలోను శాఖలు ఉన్నాయి, 

## మూలాలు

## బయటి లింకులు
* INTACH - Official Website 

వర్గం:సంస్థలు
వర్గం:1984 స్థాపనలు
మాను

వృక్షశాస్త్రంలో **ట్రంక్** ఒక చెట్టు యొక్క ప్రధాన కొయ్య అక్షాన్ని సూచిస్తుంది, ఇది చెట్టు గుర్తింపులో ఒక ముఖ్యమైన విశ్లేషణ లక్షణం, ఇవి రకాలను బట్టి అడుగుభాగం నుండి పై భాగం వరకు గుర్తించదగ్గ తేడాలతో ఉంటాయి. కలప ఉత్పత్తికి చెట్టు యొక్క అతి ముఖ్యమైన భాగం ట్రంక్. మాను అనేది నిజమైన కలప మొక్కలలోను అలాగే చెక్క లేని పామ్, ఇతర మోనోకోట్స్ వంటి మొక్కలలోను ఏర్పడుతుంది అయితే ప్రతి దానిలో భిన్న అంతర్గత శరీరశాస్త్రం ఉంటుంది.

**మాను** (Trunk) అంటే భూమి పైభాగాన, కొమ్మలకు క్రింది భాగాన ఉన్న కనిపించే చెట్టు లేదా వృక్షపు కాండంలోని మొదటి భాగం. మాను పైభాగాన బెరడుతో కప్పబడి వుంటుంది. వృక్షం యొక్క మాను నుండే ప్రధానమైన కలప తయారౌతుంది.

## ఇవి కూడా చూడండి

కాండం

## మూలాలు

వర్గం:వృక్ష శాస్త్రము
తెలగపిండి కూర

పొట్టు (తొక్క) తీసిన నువ్వులను నువ్వు పప్పు అని, వాటి నుండి నూనె తీసిన తరువాత వచ్చే వ్యర్థాన్ని తెలగ పిండి అని అంటారు. 
## తయారీ విధానం
తెల్ల నువ్వుపప్పు గానుగలో ఆడించగా వచ్చేది నువ్వుపప్పు నూనె, తెలగపిండి. నల్లనువ్వులను గానుగలో వేసి ఆడుతారు. అప్పుడు వచ్చే నూనెను మున్నువ్వుల నూనె అంటారు. ఈ నూనె ఆడగా వచ్చిన పిండిని కూడా తెలగపిండి అనే అంటారు. కాని, ఇలావచ్చిన తెలగపిండికి, తెల్ల నువ్వుపప్పు ఆడగా వచ్చిన పిండికి రుచిలో చాలా తేడా ఉంటుంది. నల్ల నువ్వులు ఆడగా వచ్చిన దానిని నువ్వుల తెలగపిండి అని కూడా అంటారు. దీనిని పశువులకు ఆహారంగా పెడతారు. ముఖ్యంగా, ఈనిన ఆవులకు, గేదెలకు తెలకపిండిని (ఒక అచ్చును) పాలు పితికిన వెంటనే పెడతారు. ఇందువలన పశువుకు పాలు బాగాపడతాయిట. నువ్వు పప్పుతో ఆడినప్పుడు వచ్చే పిండి అచ్చులను నువ్వుపప్పు తెలక పిండి అంటారు.

## తెలగపిండి కూర
తెలగపిండి కూర అనేది తెలగపిండి మరియు పప్పుతో తయారు చేయబడిన ఒక పోషకమైన మరియు రుచికరమైన ఆంధ్రా కూర. ఇది అన్నం, నెయ్యి మరియు పులుసుతో వడ్డించడానికి సాంప్రదాయ వంటకం. 
ఈ తెలగపిండితో వడియాలు చేస్తారు. తెలగపిండి నువ్వుల నూనె తయారీలో ఉప ఉత్పత్తి. ఇది అనేక ఆరోగ్య ప్రయోజనాలను కలిగి ఉంది.  బీరకాయలు తెలగపిండితో చేసే వంటకం పశ్చిమ గోదావరి జిల్లాలో ప్రసిద్ధి చెందినది. 

## కావలసిన పదార్ధాలు
* నువ్వు పప్పు తెలగపిండి 100 గ్రాములు,
* నూనె - 50గ్రాములు, 
* పచ్చి మిర్చి - 6, 
* ఎండు మిర్చి - 4, 
* తొక్కతీసిన వెల్లుల్లి రెబ్బలు - 8, 
* ఆవాలు - 1 చెమ్చా,
* జీలకర్ర -1 చెమ్చా,
* మినపపప్పు - 2 చెమ్చాలు,
* సెనగపప్పు - 2 చెమ్చాలు,
* కరివేపాకు - 4 రెమ్మలు,
## తయారు చేయువిధం
* తెలగపిండిలో నీళ్లు కలిపి ముద్దలాగా చేసుకోవాలి. 
* పొయ్యి మీద కూర మూకుడు పెట్టి నూనె వేసి, కాగిన తరువాత పోపు దినుసులు వేయించాలి.
* తరువాత తడిపి ఉంచుకున్న తెలగపిండిని వేసి పొడిపొడిగా అయే వరకూ పొయ్యి మీద ఉంచాలి. 
* తక్కువ మంట మీద అపుడపుడు కలుపుతూ ఉండాలి.
* కొంచెం కారం,పసుపు వేసి వేయించుకోవాలి.
* ఉప్పువేసి పొయ్యి మీద నుండి దించుకోవాలి.

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా
## మూలాలు

వర్గం:వంటలు
వర్గం:కూరలు
వర్గం:శాకాహార వంటలు
రహదారి నియమాలు

రహదారి ప్రమాదాలు ప్రపంచ వ్యాప్తంగా జరుగి అపారమైన ధన, ప్రాణ నష్టాన్ని కలిగిస్తున్నాయి. రహదారిని ఉపయోగించే మనమందరం కొన్ని నియమాలను పాటించినట్లయితే చాలా ప్రమాదాల్ని నివారించవచ్చును.

## పాదచారులు పాటించవలసిన నియమాలు

* రోడ్డు దాటేప్పుడు ముందు కుడివైపు తర్వాత ఎడమవైపు మళ్ళీ కుడివైపు చూసి దాటాలి.
* జీబ్రా గుర్తు వున్నచోట మాత్రమే రోడ్డు దాటాలి.
* ఫుట్ పాత్ లేని చోట్ల రోడుకు కుడి వైపున నడవాలి.
* ఎప్పుడూ ఫుట్ పాత్ మీదే నడవాలి రోడ్డు మీద కాదు.
*వాహనాలు నడుస్తున్నపుడు ట్రాఫిక్ ఐలెండ్ (రోడ్డు మధ్యలో వుండే కట్ట) నిండి బయటకు అడుగు పెట్టడం చాలా ప్రమాదం.
* పోలీసు మనందరి మిత్రుడు సదా అతని సహాయం పొందాలి.
* పార్క్ చేసి వున్న (నిలిచి వున్న) వాహనముల వెనుక నుండి ఎప్పుడూ పరిగెత్తి వెళ్ళవద్దు.
* కనపడని రోడ్డు మలుపులు దగ్గర దాటేప్పుడు ఎక్కువ జాగ్రత్తగా వుండాలి.

## కూడలి

రహదారి కూడలి వద్ద కొన్ని ప్రత్యేకమైన నియమనిబంధాలు ఉంటాయి. ఎవరు ఎటువైపు ఎలా తిరగాలి అనే విషయం తెలుసుకోవడం అవసరం.

## వాహన చోదకులు పాటించవలసిన నియమాలు
డ్రైవింగ్ లైసెన్స్ లేకుండా వాహనము నడుపరాదు.
టూ వీలర్స్ నడిపేవారు విధిగా హెల్మెట్ ధరించవలెను.
మద్యం సేవించి వాహనము నడుపరాదు.
సిటీలో ఎయిర్ హారన్, మ్యూజికల్ హారన్ నిషేధం.
ఒన్ వేలో వాహనము నడుపరాదు.
నో పార్కింగ్ ప్రదేశములలో పార్కింగ్ చేయరాదు.
వాహనముల యందు ఎక్కువ శబ్దంతో టేపు రికార్డ్ ఉపయోగించరాదు.
టూ వీలర్స్ పై ఇద్దరుకు మించి ప్రయాణించరాదు.
ఆటో రిక్షాలలో ఎక్కువ మంది పిల్లలను ఎక్కించి స్కూలుకు పంపరాదు.
డ్రైవింగ్ చేయుచూ సెల్ ఫోన్ మాట్లాడరాదు.
వాహనము మలుపు తిరిగేటప్పుడు తప్పనిసరిగా సిగ్నల్ ఇవ్వవలెను.

## తప్పక పాటించవలసిన / నియంత్రించే సూచనలు
నిబంధనలను సూచించే గుర్తులు ఎక్కువగా గుండ్రంగా వుంటాయి. అవి చూసి జాగ్రత్తగా నడవాలి

## ముందు జాగ్రత్తలను / మందలింపులను సూచించే గుర్తులు
ముందు జాగ్రత్తలను, మందలింపులను సూచించే గుర్తులు ఎక్కువగా త్రికోణ ఆకారంలో వుంటాయి.

## సమాచారాన్ని అందించే సూచనలు
సమాచారాన్ని అందించే సూచనలు ఎక్కువగా చతురస్రాకారంలో వుంటాయి.

వర్గం:రహదారి నియమాలు
విశ్వనాథ్ సూరి

**విశ్వనాథ్ సూరి** ప్రముఖ తెలంగాణ విమోచనోద్యమ నాయకుడు, రాజకీయనేత. ఇతను కరీంనగర్ జిల్లా కాళేశ్వరంలో జన్మించాడు. నిరంకుశ నిజాం పాలనకు వ్యతిరేకంగా ఆదిలాబాదు జిల్లా చెన్నూరు కేంద్రంగా అనేక పోరాటాలు చేసిన యోధుడు. భారతదేశానికి స్వాతంత్ర్యం వచ్చిననూ తెలంగాణ ప్రజలు ఇంకనూ బానిసల వలె బ్రతుకుతూ ఎలాంటి స్వేచ్ఛాస్వాతంత్ర్యాలు లేకుండా మ్రగ్గుతూ జీవించే దారుణ పరిస్థితిని చూసి దానికి కారకుడైన నిజాంనవాబుపైనే ఉద్యమం చేపట్టాడు. ఆయన ఉద్యమాలు నిజాంపాలకులను దడ పుట్టించాయి. రజాకార్ల దురంగతాల సమయంలో చెన్నూరులో ప్రస్తుతం గాంధీచౌక్‌గా పిలువబడే అంగడిబజారులో విశ్వనాథ్ సూరి మొదటిసారి జాతీయపతాకాన్ని ఎగురవేశాడు  అక్కడి నుంచి పోరాటాన్ని మరింత ఉధృతం చేశాడు. చివరికి నిజాంనవాబు సెప్టెంబరు 17, 1948న భారతప్రభుత్వానికి తలవంచడంతో సూరి లక్ష్యం నెరవేరినట్లయింది.

1952లో జరిగిన తొలి శాసనసభ ఎన్నికలలో విశ్వనాథ్ సూరి సోషలిస్ట్ పార్టీ తరఫున అప్పటి ఉమ్మడి నియోజకవర్గమైన లక్సెట్టిపల్లి-చెన్నూర్ నియోజకవర్గం నుంచి ఎన్నికయ్యాడు. తర్వాత 1965-70 కాలంలో ఐరేళ్ళి మార్కెటింగ్ కమిటీ చైర్మెన్‌గా పనిచేశాడు.
## మూలాలు

వర్గం:తెలంగాణ విమోచనోద్యమంలో పాల్గొన్న ఆదిలాబాదు జిల్లా వ్యక్తులు
వర్గం:హైదరాబాదు రాష్ట్ర శాసన సభ్యులు
ఇంక్‌స్కేప్

**ఇంక్‌స్కేప్** (లేదా **ఇఙ్క్‌స్కేప్**) ఎస్వీజీ బొమ్మలు తయారు చేసుకునేందుకు, వాటిని సరిదిద్దేందుకు ఉపయోగపడే స్వేచ్ఛా, బహిరంగాకర ఉపకరణం. ఈ ఉపకరణమును వాడి చేసిన బొమ్మలు పరిమాణానికి సంబంధం లేకుండా పెద్దగా చేసినా చిన్నగా చేసినా ఒకేలా, మసక అవకుండా కనిపిస్తాయి. ఇంక్‌స్కేప్ యూనిక్స్ వంటి నిర్వాహక వ్యవస్థల లోనూ, మైక్రోసాఫ్ట్ విండోస్ లోనూ, మాక్ ఓఎస్ Xలోనూ నడుస్తుంది.

## ఎగుమతి/దిగుమతి
ఇంక్‍స్కేప్ ఈ కింద తెలిపిన విధములలో బొమ్మలను దిగుమతి చేసుకోగలదు :
* ఎస్వీజీ
* ఎస్వీజీ (జెడ్)
* పీడీఎఫ్
* ఏఐ
* దాదాపు రేస్టర్ శైలి బొమ్మలన్నీ (జేపీజీ, పీఎన్జీ, గిఫ్ మొ॥)
కొన్ని పొడిగింతలు వాడి ఇంక్‍స్కేప్ ఈ కింది బొమ్మ శైలిలను దిగుమతి చేసుకోగలదు :
* పీఎస్ (ఘోష్ట్‍స్క్రిప్ట్ వాడి)
* ఈపీఎస్
* డయా
* ఎక్స్‍ఫిగ్
* స్కెచ్
* కోరెల్‍డ్రా (యూనికన్వర్టర్ వాడి)
* సీజీఎం
* ఎస్కేవన్
ఇంక్‍స్కేప్ ఈ శైలులలో బొమ్మలను ఎగుమతి చేయగలదు:
* ఎస్వీజీ
* ఎస్వీజీ (జెడ్)
* పీడీఎఫ్
* పీఎస్
* ఈపీఎస్
* ఈపీఎస్‍ఐ
* ఏఐ
* టెక్ (లేటెక్)
* పీఓవీ
* హెచ్‍పీజీఎల్

## బయటి లంకెలు
* ఇంక్‌స్కేప్ అధికారిక వెబ్‌సైటు

## మూలాలు

వర్గం:బొమ్మ తయారీ సాఫ్టువేర్
వర్గం:ఓపెన్ సోర్స్ సాఫ్ట్‌వేర్లు
వర్గం:స్వేచ్ఛా సాఫ్టువేరు
గంగదెవిపాడు

**గంగదెవిపాడు** ఖమ్మం జిల్లా, పెనుబల్లి మండలానికి చెందిన గ్రామం.

## గ్రామ చరిత్ర
 గంగాదేవి పడు సర్పంచ్ కనగాల సురేష్ బాబు గారు

## మూలాలు

## వెలుపలి లంకెలు
విరుపాపల్లి

**విరుపాపల్లి,** అనంతపురం జిల్లా బెళుగుప్ప మండలం లోని రెవెన్యూయేతర గ్రామం.

ఈ గ్రామానికి కొన్ని పదుల సంవత్సరాల చరిత్ర ఉంది. ఈ గ్రామంలో శ్రీ నారాయణస్వామి దేవాలయం ఉంది. ఇక్కడ ప్రతి సంవత్సరం ఆరాధన ఉత్సవం డిశెంబర్ మాసంలో జరుగుతుంది. ఈ ఉత్సవ సమయంలో పక్క గ్రామాల ప్రజలు మాత్రమే కాక ఇతర జిల్లాలు, ఇతర రాష్ట్రాలనుంచి కూడా ప్రజలు విశెషంగా పాల్గొంటారు.
## మూలాలు

## వెలుపలి లంకెలు

వర్గం:బెళుగుప్ప మండలంలోని రెవిన్యూయేతర గ్రామాలు